ตราแผ่นดินของสาธารณรัฐประชาชนจีน

**ตราแผ่นดินของสาธารณรัฐประชาชนจีน** () เป็นสัญลักษณ์ประจำชาติของสาธารณรัฐประชาชนจีน ประกอบด้วยวงกลมสีแดงซึ่งแสดงภาพประตูเทียนอัน ประตูทางเข้าสู่พระราชวังต้องห้าม ซึ่งเป็นสถานที่ที่เหมา เจ๋อตงประกาศก่อตั้งสาธารณรัฐประชาชนจีนใน ค.ศ. 1949 เหนือภาพนี้คือดาวห้าดวงที่ปรากฏบนธงชาติ ดาวดวงใหญ่ที่สุดเป็นตัวแทนของพรรคคอมมิวนิสต์จีน ขณะที่ดาวดวงเล็กสี่ดวงเป็นตัวแทนของสี่ชนชั้นทางสังคมปฏิวัติตามที่กำหนดไว้ในลัทธิเหมา ตราแผ่นดินถูกอธิบายว่า "มีองค์ประกอบที่มาจากธงชาติ": 

...สีแดงของธงชาติเป็นสัญลักษณ์ของการปฏิวัติ สีเหลืองของดวงดาวเป็นสัญลักษณ์ของแสงสีทองที่ส่องประกายจากแผ่นดินสีแดงอันกว้างใหญ่ การออกแบบดาวดวงเล็กสี่ดวงล้อมรอบดาวดวงใหญ่หนึ่งดวง หมายถึงความสามัคคีของประชาชนชาวจีนภายใต้การนำของพรรคคอมมิวนิสต์แห่งประเทศจีน

—หนังสือรายปีจีน 2004


รอบขอบนอกวงกลมสีแดงแสดงรวงข้าวสาลีและขอบในแสดงรวงข้าวโอบล้อมทั้งสองด้าน รวมกันเป็นสัญลักษณ์ของแรงงานเกษตรกรรม ตรงกลางส่วนล่างของตรามีฟันเฟืองเป็นสัญลักษณ์ของแรงงานอุตสาหกรรม

ตาม *คำอธิบายตราแผ่นดินสาธารณรัฐประชาชนจีน* () องค์ประกอบเหล่านี้เมื่อรวมกันแล้วสื่อถึงการต่อสู้เพื่อการปฏิวัติของประชาชนชาวจีนนับตั้งแต่ขบวนการ 4 พฤษภาคมและการรวมตัวของชนกรรมาชีพที่ประสบความสำเร็จในการก่อตั้งสาธารณรัฐประชาชนจีน

## ประวัติศาสตร์
### สมัยเป่ย์หยาง

จักรวรรดิจีนในช่วงราชวงศ์ชิงที่นำโดยชาวแมนจูไม่มีตราแผ่นดินอย่างเป็นทางการ แต่ธงมีรูปมังกรฟ้าบนพื้นสีเหลืองเรียบและมีดวงอาทิตย์สีแดงรูปอีกาสามขา อยู่ที่มุมบนซ้าย มันกลายเป็นธงชาติผืนแรกของจีนและโดยทั่วไปถูกเรียกว่าธงมังกรเหลือง

เมื่อสิ้นสุดการปกครองของแมนจู ผู้นำเห็นว่าจำเป็นต้องมีสัญลักษณ์ประจำชาติใหม่เพื่อแสดงถึงสถานการณ์ที่เปลี่ยนแปลงไป หลู่ ซฺวิ่น, เฉียน เต้าซุน และสฺวี่ โชวชาง นักเขียนชื่อดังจากกระทรวงศึกษาธิการ ได้รับมอบหมายให้ออกแบบตราแผ่นดินใหม่ มันถูกนำเสนอในวันที่ 28 สิงหาคม ค.ศ. 1912 และได้รับการรับรองเป็นตราแผ่นดินในเดือนกุมภาพันธ์ ค.ศ. 1913 ประธานาธิบดี-จักรพรรดิยฺเหวียน ชื่อไข่ ยังคงใช้ตราแผ่นดินนี้ต่อไปในระหว่างการครองราชย์อันสั้นของเขาตั้งแต่ ค.ศ. 1915 ถึง 1916 ตราแผ่นดินนี้มีพื้นฐานมาจากสัญลักษณ์โบราณของเครื่องประดับสิบสองชนิด สิ่งเหล่านี้ถูกกล่าวถึงเป็นครั้งแรกว่าเก่าแก่แล้วในตำราชูจิง (*Book of Documents*) โดยพระเจ้าชุ่น ซึ่งเป็นหนึ่งในสามราชาห้าจักรพรรดิในตำนาน ตามตำนานที่เล่าสืบต่อกันมาด้วยปากเปล่าเชื่อกันว่าพระองค์มีพระชนม์ชีพอยู่ระหว่าง 2294 ถึง 2184 ปีก่อนคริสตกาล ตามตำราเล่มนั้น พระองค์ทรงปรารถนาให้สัญลักษณ์เหล่านั้นถูกใช้บนฉลองพระองค์ทางการของรัฐ

### สมัยชาตินิยม

การกรีธาทัพขึ้นเหนือนำโดยจอมพลเจียง ไคเชกและพรรคก๊กมินตั๋งนำไปสู่การโค่นล้มรัฐบาลเป่ย์หยางที่แตกแยกแต่ได้รับการยอมรับในระดับนานาชาติใน ค.ศ. 1928 สิ่งนี้ได้นำไปสู่การก่อตั้งรัฐพรรคการเมืองเดียวภายใต้ก๊กมินตั๋งซึ่งเป็นที่รู้จักในชื่อทศวรรษนานกิง ดังนั้นตราประจำรัฐจึงถูกแทนที่ด้วย "ตะวันฉาย ฟ้าใส" ตราสัญลักษณ์ของก๊กมินตั๋ง ธง "ท้องฟ้าสีคราม ตะวันสาดส่อง ปฐพีแดง แผ่นดินอุดม" ยังคงเป็นธงชาติของสาธารณรัฐจีนมาจนถึงทุกวันนี้ ในช่วงเวลานี้ ภายใต้การปกครองทางการเมืองของก๊กมินตั๋ง ธงฟ้าสีครามตะวันสาดส่องได้รับการยกย่องเทียบเท่ากับธงชาติสาธารณรัฐจีน การแสดงบนผนังทั่วไปประกอบด้วยธงก๊กมินตั๋งวางอยู่ทางซ้ายและธงสาธารณรัฐจีนวางอยู่ทางขวา โดยแต่ละธงเอียงทำมุมและมีภาพเหมือนของบิดาแห่งชาติ ซุน ยัตเซ็น แสดงอยู่ตรงกลาง หลังมีการประกาศใช้รัฐธรรมนูญแห่งสาธารณรัฐจีน ธงพรรคถูกถอดจากการแสดงดังกล่าวและธงชาติถูกย้ายไปอยู่ตรงกลางแทน

นับตั้งแต่รัฐบาลสาธารณรัฐจีนย้ายไปยังไต้หวันและโดยเฉพาะในช่วงหลายปีหลังการสิ้นสุดกฎอัยการศึก ธงของก๊กมินตั๋งได้ลดความโดดเด่นลงไปบ้าง อย่างไรก็ตาม เรายังคงเห็นมันได้บ่อยครั้งบนอาคารพรรคก๊กมินตั๋งในการชุมนุมทางการเมืองและการประชุมอื่น ๆ ของก๊กมินตั๋งและกลุ่มพันธมิตรสีน้ำเงิน

### สมัยคอมมิวนิสต์

รัฐบาลคอมมิวนิสต์แห่งแรกในจีนซึ่งรู้จักกันในชื่อ สาธารณรัฐโซเวียตจีนได้นำตราสัญลักษณ์มาใช้ใน ค.ศ. 1934 มันประกอบด้วยรูปค้อนและเคียวบนลูกโลก และรวงข้าวถูกวางไว้ด้านล่างและทั้งสองด้านของลูกโลก เหนือรูปโลกและดาวห้าแฉกมีข้อความเขียนว่า "สาธารณรัฐโซเวียตจีน" อยู่ด้านบน และข้อความ "กรรมกรทั่วโลกจงสามัคคีกัน!" เขียนอยู่ด้านล่าง

วันที่ 10 กรกฎาคม ค.ศ. 1949 รัฐบาลจัดประกวดออกแบบตราแผ่นดินแบบเปิด แต่ไม่มีแบบใดที่ได้รับการคัดเลือกว่าน่าพอใจ ดังนั้น ในวันที่ 27 กันยายน ค.ศ. 1949 การประชุมเต็มสภาครั้งแรกของสภาที่ปรึกษาการเมืองประชาชนจีนจึงตัดสินใจเชิญนักออกแบบให้เสนอแบบร่างตราแผ่นดินและมีการคัดเลือกสองกลุ่มจากสองมหาวิทยาลัยในเดือนกันยายน ค.ศ. 1949 มีข้อเสนอสามข้อที่ได้รับเลือกสำหรับการอภิปรายรอบแรก:

*วันที่ 25 กันยายน ค.ศ. 1949 นักออกแบบจากสถาบันวิจิตรศิลป์กลางแห่งประเทศจีน ได้แก่ จาง ติง, จาง กวงยฺหวี, โจว หลิงจ้าว และจง หลิง ได้ยื่นข้อเสนอของพวกเขาพร้อมแบบร่าง 5 รูปแบบ สัญลักษณ์ของการออกแบบแรกของพวกเขาคือดาวแดงเป็นสัญลักษณ์ของลัทธิคอมมิวนิสต์และพรรคคอมมิวนิสต์จีน เฟืองและข้าวสาลี/ข้าวเป็นสัญลักษณ์ของการรวมกันของแรงงานอุตสาหกรรมและชาวนา โลกที่กำลังผุดขึ้นพร้อมประเทศจีนที่เป็นสีแดงเป็นสัญลักษณ์ของการปฏิวัติสังคมนิยมในจีน และอุดมคติการปฏิวัติโลกในประเทศแถบเอเชีย รังสี 31 เส้นที่อยู่ด้านหลังโลกเป็นสัญลักษณ์ของ 31 เขตการปกครองระดับมณฑลในเวลานั้น ชื่อสาธารณรัฐประชาชนจีนถูกเขียนบนแถบผ้าสีแดงด้านล่าง การออกแบบนี้มีพื้นฐานมาจากการออกแบบตราสัญลักษณ์ของกฎบัตรสภาที่ปรึกษาการเมืองประชาชนจีน และได้รับอิทธิพลจากตราแผ่นดินสังคมนิยมของกลุ่มประเทศตะวันออก
*วันที่ 30 ตุลาคม ค.ศ. 1949 นักออกแบบจากภาควิชาสถาปัตยกรรมศาสตร์ มหาวิทยาลัยชิงหฺวา ได้แก่ เหลียง ซือเฉิง, หลิน ฮุ่ยอิน, มั่ว จงเจียง, จู ฉางจง, หลี่ จ้งจิน และเกา จวง ได้ยื่นข้อเสนอของพวกเขา ตามข้อเสนอของพวกเขา การออกแบบเป็นการผสมผสานระหว่างวัฒนธรรมจีนดั้งเดิมและอุดมการณ์การปฏิวัติประชาธิปไตยใหม่ของลัทธิเหมา การออกแบบเลียนแบบรูปแบบกระจกในสมัยราชวงศ์ฮั่น สัญลักษณ์ของความสว่าง แผ่นจานทำจากหยก สัญลักษณ์ของสันติภาพและความสามัคคี ลวดลายแกะสลักประดับบนแผ่นจานมีรูปแบบศิลปะสมัยราชวงศ์ถัง ดาวจากธงชาติและเฟืองถูกวางไว้ตรงกลางของจาน ล้อมรอบด้วยรวงข้าวสาลี สัญลักษณ์ของความสามัคคีของชนชั้นแรงงานและสังคมนิยม แหวนหยกวงเล็กผูกด้วยแถบแพรสีแดง เป็นสัญลักษณ์ของการรวมชาติของชาวจีน
*ข้อเสนออีกข้อหนึ่งโดยจาง ติ้ง, จาง กวงยฺหวี และโจวหลิงเจา คือการนำเสนอภาพทัศนียภาพของประตูเทียนอัน


Emblem of China Draft CAFA 1949-9.jpg|ข้อเสนอของสถาบันวิจิตรศิลป์กลางแห่งประเทศจีน 25 กันยายน ค.ศ. 1949
PRC_Emblem_Draft_Lin_Huiyin.jpg|ข้อเสนอของมหาวิทยาลัยชิงหฺวา 30 ตุลาคม ค.ศ. 1949


สมาชิกคณะกรรมาธิการร่างกฎบัตรชุดแรกของสภาที่ปรึกษาทางการเมืองประชาชนจีนอภิปรายข้อเสนอทั้งสามนี้ในวันที่ 10 มิถุนายน ค.ศ. 1950 ผลการอภิปรายคือข้อเสนอจากสถาบันวิจิตรศิลป์กลางแห่งประเทศจีนมีสีสันมากเกินไป และข้อเสนอจากมหาวิทยาลัยชิงหฺวาถูกมองว่าเป็นแบบชนชั้นกระฎุมพีเนื่องจากการใช้สัญลักษณ์ดั้งเดิม คณะกรรมาธิการเสนอแบบของกลุ่มต่าง ๆ เช่น ประตูเทียนอัน สัญลักษณ์ของการปฏิวัติจีนที่เป็นสถานที่ของขบวนการ 4 พฤษภาคมและการสถาปนาสาธารณรัฐประชาชนจีนเมื่อ 1 ตุลาคม ค.ศ. 1949

จากนั้นทั้งสองกลุ่มได้ทำงานในข้อเสนอรอบที่สอง ข้อเสนอรอบที่สองจากมหาวิทยาลัยชิงหฺวาอิงตามการออกแบบที่เป็นมาตรฐานของประตูเทียนอันบนตราและเลือกสีแดงและสีเหลืองเป็นสีหลัก


Draft Zhangding.jpg|ข้อเสนอของสถาบันวิจิตรศิลป์กลางแห่งประเทศจีนหมายเลข 1 - 15 มิถุนายน ค.ศ.1950
Emblem of China Draft CAFA 1950-1.jpg|ข้อเสนอของสถาบันวิจิตรศิลป์กลางแห่งประเทศจีนหมายเลข 2
Drafted Emblem of China THU 2.jpg|ข้อเสนอของมหาวิทยาลัยชิงหฺวาหมายเลข 1
Drafted Emblem of China THU 4.png|ข้อเสนอของมหาวิทยาลัยชิงหฺวาหมายเลข 2
Drafted Emblem of China THU No.9.png|ข้อเสนอของมหาวิทยาลัยชิงหฺวาหมายเลข 3
Drafted Emblem of China THU 3.png|ข้อเสนอของมหาวิทยาลัยชิงหฺวา


ในการประชุมคณะกรรมาธิการสภาที่ปรึกษาการเมืองประชาชนจีนในวันที่ 15 มิถุนายน ข้อเสนอจากมหาวิทยาลัยชิงหฺวาได้รับการคัดเลือกและคณะกรรมาธิการเสนอแนะว่า "ให้รวมการออกแบบของหมายเลข 1 และหมายเลข 3 โดยใช้รอบนอกของหมายเลข 1 และภายในของหมายเลข 3"

มหาวิทยาลัยชิงหฺวานำเสนอการออกแบบใหม่ของพวกเขาและข้อเสนอของพวกเขาได้รับการคัดเลือกและได้รับการประกาศให้เป็นตราแผ่นดินอย่างเป็นทางการเมื่อ 20 กันยายน ค.ศ. 1950 โดยรัฐบาลประชาชนส่วนกลาง การออกแบบที่ได้รับเลือกได้รับการปรับปรุงให้เป็นมาตรฐานและเรียบง่ายขึ้นโดยเกา จวง และได้รับการยืนยันเมื่อ 18 สิงหาคม ค.ศ. 1950


Emblem of China Draft THU 1950-6-17.jpg|แบบร่างแรกเริ่ม 17 มิถุนายน ค.ศ. 1950
National Emblem of China 1950-6-17 Draft Sketch.png|ภาพร่างของแบบร่างแรกเริ่ม 20 มิถุนายน ค.ศ. 1950
National Emblem of China 1950-6-17 Draft Colorized.png|แบบร่างแรกเริ่ม 20 มิถุนายน ค.ศ. 1950


## การสร้าง

มาตรฐานแห่งชาติจีน GB 15093-2008 ระบุรายละเอียดการสร้าง วัสดุ และสีของตราแผ่นดิน

## ตราของเขตการปกครอง
ก่อนพรรคคอมมิวนิสต์จะเข้ายึดครองจีนแผ่นดินใหญ่ สาธารณรัฐจีนเคยให้แต่ละมณฑลออกแบบตราของตนเอง อย่างไรก็ตาม มีตราสัญลักษณ์เพียงสองแบบเท่านั้นที่ถูกใช้

วันที่ 15 เมษายน ค.ศ. 1984 เมืองไท่หยวนประกาศตราประจำเมืองอย่างเป็นทางการ กลายเป็นเมืองแรกในสาธารณรัฐประชาชนจีนที่มีตราประจำเมือง

ฮ่องกงและมาเก๊าต่างมีตราประจำเขตของตนเอง สภาประชาชนแห่งชาติผ่านการใช้ตราของเขตบริหารพิเศษทั้งสองแห่งอย่างเป็นมาตรฐาน

ภายใต้กฎหมายจีนตั้งแต่เดือนพฤศจิกายน ค.ศ. 1997 มีเพียงฮ่องกงและมาเก๊าเท่านั้นที่ได้รับอนุญาตให้มีตราของตนเองและท้องถิ่นอื่น ๆ ที่เคยมีตราต้องเลิกใช้ 

กฎหมายนี้ถูกละเลยใน ค.ศ. 2011 เมื่อเมืองเฉิงตูเลือกนกตะวันทองที่ค้นพบใต้แหล่งโบราณคดีจินชาของเมืองเป็นตราประจำเมือง

### เมือง

File:Sun and Immortal Bird Emblem in Jinsha.svg|เฉิงตู
File:廣州市市徽 (1926-1949).svg|กว่างโจว (1926–1949)
File:Kunming Emblem.svg|คุนหมิง (1922–1949)


### เขตบริหารพิเศษ

File:Regional Emblem of Hong Kong.svg|ฮ่องกง
File:Regional Emblem of Macau.svg|มาเก๊า


## ประวัติศาสตร์ตราแผ่นดิน

File:Seal of Ming dynasty.svg|ราชลัญจกรของราชวงศ์หมิง
File:Seal of Qing dynasty.svg|ราชลัญจกรของราชวงศ์ชิง
File:Seal of the Taiping heavenly kingdom.svg|ไท่ผิงเทียนกั๋ว (1851–1864)
File:Twelve Symbols national emblem of China.svg|ตราแผ่นดินของสาธารณรัฐจีน (1912–1927) และจักรวรรดิจีน (1915–1916)
File:National Emblem of the Republic of China.svg|ตะวันฉาย ฟ้าใส ตราแผ่นดินของสาธารณรัฐจีน (1928–ปัจจุบัน) และเครื่องหมายอากาศยานของกองทัพอากาศสาธารณรัฐจีน (1991–ปัจจุบัน)
File:Roundel of the Republic of China (1927–1940) – Central Government.svg|เครื่องหมายอากาศยานของกองทัพอากาศสาธารณรัฐจีน (1928–1991)
File:Roundel of the Republic of China (1949–1991).svg|เครื่องหมายอากาศยานของกองทัพอากาศสาธารณรัฐจีน (1928–1991) แบบอ่อน
File:Emblem of Chinese Taipei for Olympic games.svg|ตราของจีนไทเปที่ใช้ในกีฬาโอลิมปิก (1981–ปัจจุบัน)
File:Taiwanese passport seal.svg|ตราแผ่นดินของสาธารณรัฐจีนพร้อมข้อความล้อมรอบตามที่ปรากฏบนหนังสือเดินทางของสาธารณรัฐจีน (2021–ปัจจุบัน)
File:National Emblem of the Chinese Soviet Republic.svg|ตราของสาธาาณรัฐโซเวียตจีน (1934–1937)
File:Seal of the North Shanxi Autonomous Government.svg|รัฐบาลปกครองตนเองชานซีตอนเหนือ (1937–1939)
File:Emblem of Mengjiang.svg|เหมิ่งเจียง (1939–1945)
File:Emblem of the Emperor of Manchukuo.svg|พระราชลัญจกรของจักรพรรดิแมนจู (1932–1945)
File:Seal of the Shanghai International Settlement pre-WWI.svg|นิคมนานาชาติเซี่ยงไฮ้ (ก่อนสงครามโลกครั้งที่หนึ่ง)
File:Seal of the Shanghai International Settlement.svg|นิคมนานาชาติเซี่ยงไฮ้|alt=นิคมนานาชาติเซี่ยงไฮ้
File:Emblem of the Republic of China-Nanjing 1940-1945.svg|ตราแผ่นดินของรัฐบาลชาตินิยมปฏิรูปแห่งสาธารณรัฐจีน (1940–1945)
File:Seal of the People’s Government of the People’s Republic of China.svg|ลัญจกรของรัฐบาลประชาชนสาธารณรัฐประชาชนจีน (1949–1959)
File:National Emblem of the People's Republic of China (2).svg|ตราแผ่นดินของสาธารณรัฐประชาชนจีน (1950–ปัจจุบัน)


## ดูเพิ่ม
* ธงชาติจีน
* มาร์ชทหารอาสา
* ตราแผ่นดินของสาธารณรัฐจีน

## อ้างอิง

## แหล่งข้อมูลอื่น
* กว่าจะเป็นตราสัญลักษณ์แห่งประเทศจีน... จากผู้จัดการออนไลน์

หมวดหมู่:สัญลักษณ์ของสาธารณรัฐประชาชนจีน
จีน